CELEX: 62018CN0578
Language: da
Date: 2018-09-14 00:00:00
Title: Sag C-578/18: Anmodning om præjudiciel afgørelse indgivet af Korkein hallinto-oikeus (Finland) den 14. september 2018 — Energiavirasto

26.11.2018   
            
            
               DA
            
            
               Den Europæiske Unions Tidende
            
            
               C 427/17
            
         
      Anmodning om præjudiciel afgørelse indgivet af Korkein hallinto-oikeus (Finland) den 14. september 2018 — Energiavirasto
      (Sag C-578/18)
      (2018/C 427/24)
      Processprog: finsk
      
         Den forelæggende ret
      
      Korkein hallinto-oikeus
      
         Parter i hovedsagen
      
      
         Appellant: Energiavirasto
      
         Procesdeltagere: A og Caruna Oy
      
         Præjudicielle spørgsmål
      
      
                  1)
               
               
                  Skal artikel 37 i Europa-Parlamentets og Rådets direktiv 2009/72/EF (1) af 13. juli 2009 om fælles regler for det indre marked for elektricitet og om ophævelse af direktiv 2003/54/EF fortolkes således, at en person, der er forbrugerkunde hos en netvirksomhed, og som har indledt en sag for den nationale regulerende myndighed, der vedrører netvirksomheden, skal anses for at være en »berørt part« som omhandlet i artikel 37, stk. 17, der er berørt af en afgørelse truffet af en regulerende myndighed og dermed har beføjelse til at indbringe en afgørelse vedrørende netvirksomheden, som er vedtaget af den nationale regulerende myndighed, for en national domstol?
               
            
                  2)
               
               
                  Såfremt den i det første spørgsmål nævnte person ikke skal anses for at være en »berørt part« som omhandlet i artikel 37 i direktiv 2009/72 spørges: Har en forbrugerkunde i en stilling som sagsøgerens i hovedsagen en ret baseret på et andet retligt grundlag i medfør af EU-retten til at deltage i behandlingen af en af ham fremsat anmodning om indledning af en foranstaltning for den regulerende myndighed eller til at få sagen prøvet for en national domstol, eller retter dette spørgsmål sig efter national lovgivning?
               
            
         (1)  EUT 2009, L 211, s. 55.